HPT บวก 7% รับกำไร Q3 โตกระฉูด 237% มาที่ 6.86 ลบ. หลังรายได้การขายเพิ่ม
HPT บวก 7% รับกำไร Q3 โตกระฉูด 237% มาที่ 6.86 ลบ. หลังรายได้การขายเพิ่ม ล่าสุด ณ เวลา 14.37 น. ราคาอยู่ที่ 1.14 บาท บวก 0.08 บาท หรือ 7.55% สูงสุดที่ 1.23 บาท ต่ำสุดที่ 1.12 บาท มูลค่าซื้อขายที่ 7.84 ล้านบาท
13 พ.ย. 2560

ผู้สื่อข่าวรายงานว่า ราคาหุ้น บริษัท โฮม พอตเทอรี่ จำกัด (มหาชน) หรือ HPT ณ เวลา 14.37 น. ราคาอยู่ที่ 1.14 บาท บวก 0.08 บาท หรือ 7.55% สูงสุดที่ 1.23 บาท ต่ำสุดที่ 1.12 บาท มูลค่าซื้อขายที่ 7.84 ล้านบาท ขณะที่ดัชนีตลาดหุ้นไทยโดยรวมบวก 0.01%

ทั้งนี้ราคาหุ้น HPT ปรับตัวขึ้น หลังจากบริษัทประกาศผลการดำเนินงานประจำไตรมาส 3/60 มีกำไรเติบโตแข็งแกร่ง โดย HPT รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 บริษัทมีกำไรเพิ่มขึ้นจากรายได้การขายที่เพิ่มขึ้นจากช่วงเดียวกันของปีก่อน คิดเป็น 27% เนื่องจากบริษัทมีปริมาณการขายให้แก่ลูกค้าทั้งในประเทศและต่างประเทศเพิ่มขึ้น โดยเฉพาะการส่งออกสินค้าให้แก่ลูกค้ารายใหญ่ของบริษัท 2 รายในปริมาณที่มากขึ้น อีกทั้งราคาขายเฉลี่ยของสินค้ามีอัตราสูงขึ้นจากการที่บริษัทมีสัดส่วนปริมาณการขายสินค้าประเภทตกแต่งสูงขึ้น
 